title: Odluka Vijeća (EU) 2019/105 od 20. prosinca 2018. o stajalištu koje treba zauzeti u ime Europske unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane, u pogledu produljenja Akcijskog plana EU-Izrael

text:
                  24.1.2019

                  HR

                  Službeni list Europske unije

                  L 21/64

         ODLUKA VIJEĆA (EU) 2019/105
         od 20. prosinca 2018.
         o stajalištu koje treba zauzeti u ime Europske unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane, u pogledu produljenja Akcijskog plana EU-Izrael
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
         uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku,
         budući da:

                     (1)

                     Euromediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane (1), stupio je na snagu 1. lipnja 2000.

                     (2)

                     U skladu s člankom 69. Sporazuma, Vijeće za pridruživanje može donositi odluke i davati odgovarajuće preporuke.

                     (3)

                     Cilj je Vijeća za pridruživanje pisanim postupkom donijeti preporuku o produljenju Akcijskog plana EU-Izrael.

                     (4)

                     S obzirom na to da će preporuka imati pravne učinke, primjereno je utvrditi stajalište koje treba zauzeti u ime Europske unije u okviru Vijeća za pridruživanje.

                     (5)

                     Produljenjem Akcijskog plana EU-Izrael za tri godine strankama se u cijelosti omogućuje nastavak suradnje u narednim godinama, između ostalog i putem mogućih pregovora o prioritetima partnerstva,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane, temelji se na nacrtu preporuke Vijeća za pridruživanje priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. prosinca 2018.

                  Za Vijeće

                  Predsjednica

               E. KÖSTINGER

            (1)  SL L 147, 21.6.2000., str. 3.

            NACRT
            PREPORUKE br. 1/2018 VIJEĆA ZA PRIDRUŽIVANJE EU-a I IZRAELA
            od …
            kojom se odobrava produljenje Akcijskog plana EU-Izrael
            VIJEĆE ZA PRIDRUŽIVANJE EU-a I IZRAELA,
            uzimajući u obzir Euromediteranski sporazum o pridruživanju između Europske zajednice i njezinih država članica, s jedne strane, i Države Izraela, s druge strane (1),
            budući da:

                        (1)

                        Euromediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, („Euromediteranski sporazum”) potpisan je u Bruxellesu 20. studenoga 1995., a stupio je na snagu 1. lipnja 2000.

                        (2)

                        Člankom 69. Euromediteranskog sporazuma Vijeću za pridruživanje daje se ovlast za donošenje odluka i za davanje preporuka.

                        (3)

                        Člankom 10. poslovnika Vijeća za pridruživanje predviđa se mogućnost donošenja odluka ili prijedloga pisanim postupkom između sjednica ako se stranke tako dogovore.

                        (4)

                        Produljenjem Akcijskog plana EU-Izrael za tri godine strankama se u omogućuje nastavak suradnje u narednim godinama, između ostalog i putem mogućih pregovora o prioritetima partnerstva,

                  DONIJELO JE SLJEDEĆU PREPORUKU:

               Članak 1.
               Vijeće za pridruživanje pismenim postupkom preporučuje produljenje Akcijskog plana EU-Izrael za tri godine od dana donošenja produljenja.

               Članak 2.
               Ova Preporuka proizvodi učinke od dana donošenja.

               Sastavljeno u …

                     Za Vijeće za pridruživanje EU-a i Izraela

                     Predsjednik

               (1)  SL L 147, 21.6.2000., str. 3.